I 2013 vant hun sitt første italienske seniormesterskap, da hun vant det italienske mesterskapet innendørs i februar. Hun hoppet 1,95, og slo Enrica Cipolloni med 13 cm. Hun vant også det italienske mesterskapet utendørs, med høyden 1,90. Ved EM i friidrett innendørs 2013 kom hun på 4.-plass. Hun ble tatt ut til Lag-EM i friidrett 2013, der Italia deltok i , og Trost kom der på 2.-plass, bak Kutsjina, og skaffet med det 10,5 poeng i lagkonkurransen, der Italia kom på 7.-plass. Hun deltok også i U23-EM i friidrett 2013, der hun satte personlig rekord og mesterskapsrekord da hun vant høydekonkurransen med 1,98 meter. Ved VM i friidrett 2013 i Moskva kom hun på 7.-plass med 1,93.